Eduardo Coutinho

Eduardo de Oliveira Coutinho (11. toukokuuta 1933 São Paulo – 2. helmikuuta 2014 Rio de Janeiro) oli brasilialainen elokuvaohjaaja ja -käsikirjoittaja.

Coutinhon ohjaama ja käsikirjoittama El ABC de amor sai kantaesityksensä Berliinin elokuvajuhlilla kesäkuussa 1967 ja oli ehdolla Kultaisen karhun saajaksi. Hänen myöhempiä käsikirjoituksiaan olivat muiden muassa Rakkauden oppitunti (1975) ja Dona Flor ja hänen kaksi aviomiestään (1976). 

Opiskeltuaan IDHEC:ssä Pariisissa Coutinho palasi Brasiliaan vuonna 1960. Hänet  tunnetaan kotimaassaan varsinkin dokumenteista, joista pari esimerkkiä ovat Cabra marcado para morrer (1984) ja Babilônia 2000 (2001).

Coutinho puukotettiin kuoliaaksi kotonaan Rio de Janeirossa 2. helmikuuta 2014. Hänen poikansa pidätettiin epäiltynä teosta.

Lähteet

Brasilialaiset elokuvaohjaajat
Brasilialaiset elokuvakäsikirjoittajat
Brasilialaiset henkirikosten uhrit
Vuonna 1933 syntyneet
Vuonna 2014 kuolleet